La Setmana de la Dona arranca a Burjassot amb la inauguració de l’exposició d’Stella Manaut i Pepe Personal
2025-07-24

La Regidoria d’Espai Dona de l’Ajuntament de Burjassot, dirigida per Lluna Àrias, ja ho té tot preparat per, a partir del 2 de març, viure una intensa setmana dedicada a la dona, i commemorar el Dia Internacional de la Dona, que se celebra el 8 de març.

Per obrir la setmana, el dilluns 2 de març, tindrà lloc, en la Casa de Cultura del municipi, la inauguració, a les 18 hores, de l’exposició “Formas y pigmentos”, realitzada per Stella Manaut i Pepe Personal. Una mostra que es podrà visitar, de dilluns a divendres, fins al 13 de març.

Els visitants de la mostra podran veure les belles i cuidades creacions d’escultura en fusta de Pepe Personal i, alhora, les obres en pastís sobre cartolina d’Stella Manaut que serà protagonista de la vesprada per partida doble, ja que mimetitzada amb l’exposició i com si d’una visitant més de la mateixa es tractara, posarà en escena el monòleg “Sátiras feministas”.

En aquest monòleg, amb una posada en escena que sorprendrà tots els presents en la inauguració per la seua originalitat i alhora per la seua càrrega de significat, Stella fa una crida a l’alliberament de la dona en el seu plànol social, personal i sexual.